PRAVDA o poznaní môjho Ja

1. Na niektoré veci nemusíme dostávať odpovede. Žijú si vlastným životom a vôbec to nie je nesprávne. Skôr som sa naučil ich prijať také, aké sú. Nepoznateľné
2. Z môjho ja sa stalo my, resp. oni. resp., pre nich a takto mi to vyhovuje najviac
3. Nepoznám všetky dôvody prečo som sa rozhodol konať dobré skutky. Viem len to, že keď som ich potreboval ako dieťa, nerobil ich nikto
4. Nič nie je tak ťažké pre dieťa, ako večné a neúnavné čakanie na rodičov. Vydržal som
5. Kto má navyše nech sa podelí. Ako prvé som daroval svoje topánky. V ruksaku som mal ešte papuče, ponožky a náhradné tričko. Bolo leto a bolo mi krásne
6. Ako dieťa som veľa plakával a nikto môj plač nepočul tak, ako som si želal, aby bol vypočutý. Až dnes si uvedomujem, že som mal plakať veľmi, veľmi potichu, pretože mi môj plač, opätovali hrubým slovníkom a hrubým správaním sa ku mne v domove
7. Neúnavne stojím často na rázcestiach a premýšľam čo bude ďalej. Ak sa rozhodnem akoukoľvek cestou ísť a kráčať, želám si len jedno, aby bola krásna, bez ohľadu na prekážky 
8. Milujem leto. Má pre mňa magické čaro dlhých dní, svetla a voľnosti. Mám ho tak veľmi rád, že by som si prial, aby som bol jeho stálou a neoddeliteľnou súčasťou keď príde Zima a Jeseň
9. Mám rád dobré veci. 90% z nich si nemôžem dovoliť kúpiť, ale vôbec ma to nenapĺňa smútkom. Skôr naopak. Naučil som sa mať toľko, čo nevyhnutne potrebujem a za to som vďačný. Veľmi, veľmi vďačný. Vôbec nestrádam
10. Milujem dobré jedlo a hlavne chlieb, lokše, polievky, knedle s kapustou a kačicou, ale aj iné všakovaké jedlá. Je chuťovo veľmi nádherná Slovenská a Česká kuchyňa
11. Milujem humor. Pomáha mi prekonávať ťažké dni a hlavne mi pomáha v práci s deťmi. Milujem keď sa usmejú aj keď na to majú najmenej dôvodov
12. Milujem Boha, eucharistiu, Ježiša, matku Máriu a všetkých svätých, sväté a ľudí z minulosti, z dneška aj z budúcnosti,  ktorí sa pričinili o to, že na Zemi nemusí vyhrávať zlo nad dobrom 
13. Milujem hudbu. Je krásna. Najradšej počúvam hudbu z filmov, klasickú hudbu len ak je taká plná emócií, potom Nedvědovcov, Nohavicu, Kryla a samozrejme počúvam aj Slovenskú a zahraničnú tvorbu. Hudba je veľmi vzácny dar
14. Auto. Je pre mňa psychohygienou, voľnosťou. V ňom sa cítim často v bezpečí. Uvoľňujem myšlienky, premýšľam, venujem sa ceste a vidím vôkoľ tú nadheru miest ktorými prechádzam. Auto je pre mňa zdrojom pomoci pre deti za ktorými idem. Je mojou pravou aj ľavou nohou, rukou a hlavou. Má tri zrkadlá. To vo vnútri je moje. Dovolí mi nikdy nikoho neposudzovať pokiaľ poznám samého seba. To vľavo je možnosť zahlľadieť sa do minulosti aj súčasnosti a vedieť, čo už máš človeče za sebou a čo ak si nedokončil ťa dobehne, alebo predbehne. A je to ešte pravé zrkadlo. To mi ukazuje ako blízko môže byť človek na hranici tenkej čiary, ktorú keď prekročíme svojimi nedobrými skutkami, môžeme skončiť za. Samozrejme je to predné sklo a bočné sklá ak sedím na sedadle šoféra. To volám dokonalý televízny obraz a dokonalý výhľad. To čo vidím, cítim a viem kam smerujem. Ďakujem za to
15. Bojím sa. Vždy som sa bál aj ako dieťa a bojím sa dodnes. Bojím sa neúspechu aj toho, že raz príde deň kedy už nebudem môcť byť činný a nevyužitý. Je ťažké sa nebáť. Bojím sa zlých ľudí a zla samotného. Ja viem aké silné je a čo dokáže. Vo vnútri seba samého, celou mojou bytosťou si prajem, každým údom svojho tela a mysle, aby sa nikto báť nemusel, aby ľudia boli šťastní, aby svet nebol tak smutným miestom pre život. Nepamätám si, že by niekedy toľko museli ľudia trpieť len preto, aby na chvíločku mohli byť šťastní.
16. Ľudia nemajú svetlo. Dokonca ani vo svojich domovoch. Všade kam prídem je tma aj keď je deň. A to nemám na mysli rodiny v núdzi, ale aj keď idem na návštevu. Šetria elektrinou? Verte, že žiarovky nikdy neboli a nebudú žrútmi elektrickej energie. Boli vymyslené preto, aby nám svietili a nie aby sme žili v tme. Ďakujem BOHU a T.A. EDISONOVI
17. Žijeme vo svete v ktorom je hlúposť tak viditeľná, počuteľná a prijímateľná, že si dokonca nechávajú za hlúposti platiť a to skvelo. Žijeme vo svete agresie a tu má hlúposť rovnakú cenu
18. Nie je mi jedno kto a prečo trpí. Nemám rád utrpenie. Často nie je dôstojné a ani Božie
